Էստադիոն Միլտոն Կորրեա

Էստադիոն Միլտոն Կորրեա (), կամ հայտնի է որպես Զերան (), մարզադաշտ Բրազիլիայի Մակապա քաղաքում, օգտագործվում է ֆուտբոլային խաղերի համար։ Այստեղ տեղի են ունենում է Ամապա, Մակապա, Օրատորիո, Տրեմ, Սանտոս, Սան Պաուլու և Իպիրանգա ֆուտբոլային ակումբների տնական խաղերը։ Մարզադաշտի տարողությունը 10 000 մարդ է։ Կառուցվել է 1990 թ.։ Մարզադաշտի Զերան անվանումը (Zerão՝ պորտուգալերեն նշանակում է զրո) կապված է նրա հասարակածի վրա գտնվելու հետ։ Զրոյական զուգահեռականը անցնում է դաշտի մեջտեղով և թիմերից յուրաքանչյուրը խաղում է տարբեր կիսագնդում։

Մարզադաշտը գտնվում է Ամապա նահանգի իրավասության տակ։ Անվանված է Միլտոն դե Սոուզ Կորրեայի պատվին, ով Ամապա նահանգի ֆուտբոլի ֆեդերացիայի նախագահն էր։ Մարզադաշտից ոչ հեռու գտնվում է Հասարակածի հուշարձանը՝ «Մարկո զերո»-ն։

Պատմություն
Մարզադաշտը կառուցվել 1990 թ. և նախապես կոչվել է Ֆորմուլա 1-ի արշավորդ Այրտոն Սենայի անվամբ՝ «Էստադիո Այրտոն Սենա»։ Առաջին խաղը տեղի է ունեցել 1990 թ. հոկտեմբերի 17-ին, որտեղ «Ինդեպենդենտե» թիմը 1։0 հաշվով պարտության է մատնել «Տրեմ» թիմին։ Մարզադաշտում առաջին գնդակը խփել է 
Միրանդինյան։ Մարզադաշտը այդ խաղի ժամանակ լեփ-լեցուն է եղել։

1994 թ. Միլտոն դե Սոուզ Կորրեայի մահվանից հետո մարզադաշտը ստացավ ներկայիս «Էստադիոն Միլտոն Կորրեա» պաշտոնական անունը։

Ծանոթագրություններ

Արտաքին հղումներ 
 Enciclopédia do Futebol Brasileiro, Volume 2 - Lance, Rio de Janeiro։ Aretê Editorial S/A, 2001. 
 Templos do Futebol 

Բրազիլիայի մարզադաշտեր
1990 հիմնվածներ